PolyAgent/wiki_georgian_en_parallel_20231101 huggingface dataset:
ლა-სიერა (კაუკა)

ლა-სიერა (კაუკა)
ლა-სიერა — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 10.937 ადამიანს შეადგენდა. ფართობი 217 კმ²-ია.
იხილეთ აგრეთვე
კაუკის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
კაუკის დეპარტამენტის მუნიციპალიტეტები და ქალაქები
List of Georgian films of the 1960s

List of Georgian films of the 1960s
A list of the films produced in the cinema of Georgia in the 1960s, ordered by year of release:
External links
Library of National filmography
Georgian film at the Internet Movie Database
http://www.babaduli.de
1960s
Films
Lists of 1960s films
ka:ქართული ფილმების სია
ru:Список фильмов Грузии
NGC 2389

NGC 2389 — გალაქტიკა ტყუპების თანავარსკვლავედში. აღმოჩენის თარიღია 1788 წლის 5 თებერვალი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ტყუპების თანავარსკვლავედი
ეტიგოს ქედი

ეტიგოს ქედი — ქედი იაპონიაში, კუნძულ ჰონსიუს ჩრდილო-დასავლეთ ნაწილში. მაქსიმალური სიმაღლე 2085 მ (მთა ნაკანოდაკე). სამხრეთ-აღმოსავლეთით ესაზღვრება ეტიგოს ვაკე. დანაწევრებულია მდინარეთა ღრმა ხეობებით. აგებულია გრანიტებითა და დიორიტებით. ქედზე გადადის როკუძიურიგოს უღელტეხილი (863 მ), რომელიც აკავშირებს ნიიგატისა და ფუკუსიმის პრეფექტურებს. ფართო გაგებით ეტიგოს ქედი ასაჰის, იიდეს, მიკუნისა და ტაიასუაკუს ქედების კრებითი სახელწოდებაა. 1000 მ-მდე ჭარბობს ფაროფოთლოვანი ტყე, ზემოთ წიწვოვანია; მწვერვალებზე ბუჩქნარისა და ვერანის რაყებია. დიდი ნაწილი სამთო ტურისტული ზონაა.
სქოლიო
იაპონიის ქედები
პულანის რაიონი

პულანის რაიონი — რაიონი პერუში, კახამარკის რეგიონის სანტა-კრუსის პროვინციაში. მდებარეობს ზღვის დონიდან 2 065 მეტრზე. 2007 წლის მონაცემებით, მოსახლეობა 5 213 ადამიანს შეადგენდა, სიმჭიდროვე 33 ადამიანი კმ²-ზე. ფართობი 155.67 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კახამარკის რეგიონის რაიონები
სანტა-კრუსის პროვინციის რაიონები
სკაიტერიერი

სკაიტერიერი — ძაღლის ჯიში, გამოყვანილი დიდ ბრიტანეთში XVII საუკუნეში.
ამ უჩვეულოდ გრძელი ბალნის მქონე ტერიერს სახელი დაერქვა მისი მშობლიური კუნძული სკაის (ჰებრიდის კუნძულები) პატივსაცემად. ძველად მას იყენებდნენ წავის, მაჩვის და სინდიოფალას სადევრად. დღესდღეობით ის პოპულარული კომპანიონია, რომელიც იდეალურია ქალაქის ბინაში საცხოვრებლად. აგერ უკვე რამდენიმე ასწლეულის მანძილზე ძალიან პოპულარული სკაიტერიერი ოდესღაც შოტლანდიური და ინგლისური სამეფო კარის ფავორიტი იყო. არსებობს ისტორია, რომ სკაიტერიერი იყო ასევე შოტლანდიაში ყველაზე პოპულარული ძაღლი სახელად ბობი. პატრონის გარდაცვალების შემდეგ XIX საუკუნის შუაწლებში, ბობი ახალ, მზრუნველ პატრონთან მოხვდა, მაგრამ მისგან გამოქცევა და 14 წლის მანძილზე, სიკვდილამდე, ყოველდღე ყოფილი პატრონის საყვარელ დუქანში დადიოდა.
ერთგული ძაღლის პატივსაცემად ედინბურგში, გრეიფრაიესის ეკლესიასთან ძეგლი დაუდგეს. ყველა ტერიერის მსგავსად მასაც უყვარს წყენაზე კბენით პასუხი. სკაიტერიერი გამოირჩევა პატრონისადმი ერთგულებით. აქვს გრძელი, სწორი ბალანი, რომლის შეფერილობა შეიძლება იყოს კრემისფერი, მოყვითალო-ყავისფერი, ნაცრისფერი, შავი. თვალებს ფარავს გრძელი ბალანი, აქვს გრძელი თავი მოკლე ყბებით. კარგად უძლებს სიცივეს, ძნელად იწვრთნნება.
რესურსები ინტერნეტში
სკაიტერიერი
ტერიერები
ბრიტანული წარმოშობის ძაღლის ჯიშები
ქვემო დოდოთი

ქვემო დოდოთი — სოფელი აღმოსავლეთ საქართველოში, შიდა ქართლის მხარის ქურთის მუნიციპალიტეტში (ძარის თემი), 1991 წლამდე შედიოდა ცხინვალის რაიონში. მდებარეობს მდინარე ტილიანის (აღმოსავლეთის ფრონის მარცხენა შენაკადი) ზემოთში. ზღვის დონიდან 1100 მეტრი, ცხინვალიდან 12 კილომეტრი.
ლიტერატურა
ძარის თემის სოფლები
რიუ-ბრილიანტი

რიუ-ბრილიანტი — მუნიციპალიტეტი ბრაზილიაში, მატუ-გროსუ-დუ-სულის შტატში; მდებარეობს ზღვის დონიდან 312 მეტრზე. მიეკუთვნება მატუ-გროსუ-დუ-სულის შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ დორადუსის შემადგენლობაში.
2010 წლის მონაცემებით, მოსახლეობა 30 663 ადამიანს შეადგენდა, მოსახლეობის სიმჭიდროვე 7.69 კმ²-ზე. ფართობი 3 987 კმ²-ია.
იხილეთ აგრეთვე
მატუ-გროსუ-დუ-სული
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის მოსახლეობის აღწერების მონაცემები
მატუ-გროსუ-დუ-სულის შტატის მუნიციპალიტეტები
მარცელუს I

მარცელუს I (დ.? – გ. 309) - რომის პაპი 308-309 წწ.
ბიოგრაფია
მარცელუსს მძიმე მემკვიდრეობა დახვდა პაპის ტახტზე. მისი პირველი ამოცანა ყოფილა იმპერატორ დიოკლეტიანეს მიერ დაშლილი ეკლესიის რეორგანიზაცია. "მღვედლმთავართა წიგნი"-ს (ლათ. Liber Pontificalis) თანახმად მას 25 ახალი ეკლესია და კატაკომბა აუშენებია ვია სალარიაზე. ქრისტიანთა უფლებების სახალხოდ დაცვის გამო იმპერატორ მაქსენტიუსს მარცელუსი რომიდან გაუძევებია.
მარცელუსი გარდაიცვალა 309 წელს. დასაფლავებულია რომში, კალიქსტეს კატაკომბებში. კათოლიკურმა ეკლასიამ იგი წმინდანად შერაცხა.
რესურსები ინტერნეტში
ენციკლოპედია „ბრიტანიკა“
რომის პაპები
გარდაცვლილი 309
კათოლიკური ეკლესიის წმინდანები
ცხვარიო

ცხვარიო, მეჭეჭებიანი ქამა — ბაზიდიუმიანი სოკო ქამასოკოს გვარისა.
საჭმელი სოკოა. იხმარება ახალი. გავრცელების არეალი მოიცავს ევრაზიასა და ჩრდილოეთ ამერიკას. იზრდება ზაფხულ-შემოდგომით.
სამეცნიერო სინონიმები:
Agaricus anomalus var. tabularis Fr.,
Cortinarius tabularis (Fr.) Fr.,
Dermocybe tabularis (Fr.) Wünsche, Die Pilze.
აღწერა
ქუდის დიამეტრი 5–20 სმ-მდე აღწევს. მოთეთრო, ბრტყლად ამობურცული, მკვრივი, ხორცოვანი. ზედაპირი დაფარულია ღრმადდახეთქილი და საკმაოდ დიდი ქერცლებით. ფირფიტები ვიწროა, თავიდან თეთრი ან მოთეთრო, მოგვიანებით — მურა-მოყავისფრო.
ფეხი მოთეთრო, 3–4 სმ-მდე სიგრძისა და 1–3 სმ-მდე სისქისაა, საკმაოდ ფართო, სქელი და მკვრივი. აქვს საკმაოდ სქელი საყელო.
რბილობი მოთეთრო, შეხებისას ან გადატეხვისას ჰაერზე მოყვითალო შეფერილობას იღებს.
სპორები — განიერ-ელიფსური, მურა-მეწამული, 8–12×5–8 მკმ.
კარგ საჭმელ სოკოდ ითვლება. განოიყენება ახალი.
გავრცელება
გავრცელების არეალი მოიცავს ევრაზიასა და ჩრდილოეთ ამერიკას. შეტანილია უკრაინის წითელ წიგნში.
იზრდება ნიადაგზე, სუბალპურ ტყის პირებში, სუბალპურ მდელოზე, ზაფხულ-შემოდგომით.
ლიტერატურა
რესურსები ინტერნეტში
Agaricus tabularis — Fungi.Biodiversity-Georgia.net
სქოლიო
საჭმელი სოკოები
ქამასოკო
ბენიტო ხუარესი

ბენიტო ხუარესი (დ. 21 მარტი, 1806, სან-პაბლო-გელატაო, მექსიკა — გ. 18 ივლისი, 1872, მეხიკო, მექსიკა) — მექსიკელი პოლიტიკური მოღვაწე. მექსიკის პრეზიდენტი და ეროვნული გმირი.
ბიოგრაფია
დაიბადა ღარიბი ინდიელი საპოტეკების ოჯახში. სასულიერო სემინარიის დამთავრების შემდეგ დაამთავრა მეცნიერებისა და ხელოვნების ინსტიტუტი ადვოკატის წოდებით.
1847-1852 წწ. იყო მშობლიური შტატის ოახაკის გუბერნატორი. 1846-1847 წწ. იღებდა აქტიურ მონაწილეობას ამერიკელების წინააღმდეგ ბრძოლაში ამერიკა-მექსიკის ომის პერიოდში.
1853 წელს ანტონიო ლოპეს დე სანტა-ანას დიქტატურის დამყარების შემდეგ დაიკავა ანტისამთავრობო პოზიცია, იძულებული გახდა დაეტოვებინა ქვეყანა და წასულიყო აშშ-ში.
1854 წელს ბურჟუაზიული რევოლუციის დასაწყისშივე დაბრუნდა მექსიკაში, ხოლო 1855 წელს სანტა-ანას დამხობის შემდეგ იგი შევიდა ახალი მთავრობის შემადგენლობაში და დაიკავა იუსტიციის მინისტრის თანამდებობა.
1857 წელს აქტიურად მონაწილეობდა მექსიკის კონსტიტუციის მიღებაში. 1858-1872 წწ. მექსიკის პრეზიდენტია.
1872 წელს ანტისამთავრობო ამბოხების ჩახშობის შემდეგ მოულოდნელად გარდაიცვალა გულის შეტევით.
საინტერესო ამბები
ბენიტო ხუარესი ითვლება მსოფლიო სახელმწიფოთა ლიდერებს შორის ყველაზე ტანმორჩილად მისი სიმაღლე იყო 135 სმ.
ბენიტო ხუარესის პატივსაცემად სახელი დაარქვეს ბენიტო მუსოლინის.
იგი ერთადერთი პრეზიდენტია მექსიკის ისტორიის იმ პერიოდში, რომელიც არ იყო სამხედრო.
მეხიკოს საერთაშორისო აეროპორტს 2006 წელს ოფიციალურად უწოდეს ბენიტო ხუარესი.
კინემატოგრაფიაში
1939 წელს აშშ-ში გამოვიდა ფილმი ხუარესი, სადაც მთავარ როლს თამაშობდა პოლ მუნი.
რესურსები ინტერნეტში
Mexico's Lincoln: The Ecstasy and Agony of Benito Juarez
Historical Text Archive: Juarez, Benito, on La Reforma
Timeline
Juarez Photos - Planeta.com
Benito Juarez at Find-A-Grave
სქოლიო
მექსიკის პრეზიდენტები
დაბადებული 21 მარტი
დაბადებული 1806
გარდაცვლილი 18 ივლისი
გარდაცვლილი 1872
Forquilha

Forquilha is a municipality in the state of Ceará in the Northeast region of Brazil.
See also
List of municipalities in Ceará
References
Municipalities in Ceará
ჰანჟივკა

ჰანჟივკა — სოფელი უკრაინაში. მდებარეობს პოლტავის ოლქის კობელიაკის რაიონში. 2013 წელს სოფლის მოსახლეობა 342 კაცს შეადგენდა.
რესურსები ინტერნეტში
სოფლის ამინდი
კობელიაკის რაიონის სოფლები
ოსლომეის თემი

ოსლომეის თემი — თემი ჩრდილოეთ მაკედონიაში. მდებარეობს ქვეყნის სამხრეთ-დასავლეთ რეგიონში. მოსახლეობა შეადგენს 10 420 ადამიანს (2002 წლის აღწერის მონაცემები). მოსახლეობის სიმჭიდროვე — 76.06 კაცი/კმ²-ზე.
თემის ადმინისტრაციული ცენტრი — ოსლომეი. ადმინისტრაციული ცენტრის ჩათვლით თემის შემადგენლობაში შედის 17 დასახლება.
თემის ტერიტორიის ფართობი შეადგენს 137 კმ²-ს.
იხილეთ აგრეთვე
ჩრდილოეთ მაკედონიის ადმინისტრაციული დაყოფა
რესურსები ინტერნეტში
ოსლომეის თემის ოფიციალური საიტი
სქოლიო
ჩრდილოეთ მაკედონიის თემები
ოთარ გამყრელიძე

ოთარ გამყრელიძე (დ. 14 მარტი, 1932, სოფ. ზოდი, ჭიათურის მუნიციპალიტეტი) — იურიდიულ მეცნიერებათა დოქტორი, პროფესორი, პუბლიცისტი. გამოქვეყნებული აქვს სამასამდე ნაშრომი. 2007 წლიდან მისის რედაქტორიბით გამოდის სამართლებრივი ჟურნალი „ცხოვრება და კანონი“.
ბიოგრაფია
1951 წელს დაამთავრა თბილისის ვაჟთა მე-20 საშუალო სკოლა. 1954-1957 წლებში მსახურობდა საბჭოთა არმიის რიგებში.
1958-1963 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში. 1990-1997 წლებში საქართველოს უზენაესი სასამართლოს მიერ მიწვეული მეცნიერ-კონსულტანტი.
1991-2006 წლებში სამეცნიერო მუშაობის პარალელურად საქართველოს ადვოკატთა კოლეგის წევრია და გამოდის სასამართლო პროცესებზე. პარალელურად აქტიურად თანამშრომლობს საქართველოს პარლამენტის იურიდიულ კომიტეტთან.
1993 წლის დეკემბრიდან საქართველოს სისხლის სამართლის საპროცესო კოდექსის სამთავრობო კომისიის წევრი და შემდეგ თავჯდომარეა. პარალელურად არჩეული იყო საქართველოს 1995 წლის 24 აგვისტოს კონსტიტუციის პროექტის შემმუშავებელ კომისიის წევრად.
მონაწილეობა აქვს მიღებული საერთაშორისო-სამეცნიერო კონფერენციებში სისხლის სამართლის საკითხებზე, რომელთაგან აღსანიშნავია საბჭოთა კავშირისა და დასავლეთ გერმანიის მეცნიერთა შეხვედრა (თბილისი, 1983 წელი) და გერმანიის ქალაქ ფრაიბურგის მაქს პლანკი საზღვარგარეთისა და საერთაშორისო სისხლის სამართლის ინსტიტუტის მიერ 1999 წელს ორგანიზებული სამეცნიერო შეხვედრა თემაზე: „სისხლის სამართლებრივი წარსულის გადასინჯვა“. კონფერენციის მასალები ასახულია გერმანულ და რუსულ ენებზე გამოცემულ კრებულებში.
1995 წლის დეკემბერსა და 1996 წლის იანვარში მიწვეული იყო გერმანიის ქალაქ ფრაიბურგის მაქს-პლანკის საზღვარგარეთისა და საერთაშორისო სისხლის სამართლის ინსტიტუტში ორთვიანი სამეცნიერო მივლინებით. სამეცნიერო მივლინებაში ყოფნის პერიოდში მის მიერ მომზადდა „საქართველოს სისხლის სამართლის კოდექსის ალტერნატიული პროექტი“, რომელიც გამოქვეყნდა 1996 წელს ჟურნალ „საქართველოს პარლამენტის უწყებანი“ დეკემბრის ნომერში. აღნიშნული პროექტთან ერთად 1997 წლის 4-14 თებერვალს საქართველოს სამთავრობო დელეგაციამ განსახილველად ნიდერლანდებში ექსპერტიზისათვის წარადგინა. პროექტი გამოქვეყნებულია ო. გამყრელიძის წიგნში „ბრძოლა სამართლებრივი სახელმწიფოსათვის“, 1998 წელს.
რესურსები ინტერნეტში
ოთარ გამყრელიძე — ქართული პრესის ელექტრონული არქივი
ოთარ გამყრელიძის 85 წლის იუბილე — უზენაესი სასამართლო
სქოლიო
ქართველი იურისტები
ქართველი პუბლიცისტები
დაბადებული 14 მარტი
დაბადებული 1932
ღრომის ეკლესია (სარკინეთი)

ღრომის ეკლესია (სარკინეთი)
ღრომის ეკლესია — არქიტექტურული ძეგლი, საკულტო ნაგებობა გორის მუნიციპალიტეტის ცხინვალის რეგიონში, სოფელ ღრომში, სოფლის ჩრდილო-აღმოსავლეთით 3 კმ-ზე, ნასოფლარი „სარკინეთი“. აგებული ადრეულ შუა საუკუნეებში.
სამნავიანი ეკლესია ნაგებია სხვადასხვა ზომის ფლეთილი ქვით სქელ დუღაბზე. ალაგ-ალაგ წყობაში გამოყენებულია ფიქალი. ეკლესია გეგმით სწორკუთხედს წარმოადგენს, აღმოსავლეთით მკვეთრად მოხაზუ-ლი ნალისებრი აბსიდით. ცენტრალური ნავის აბსიდის ცენტრში გაჭრილია მაღალი, თაღოვანი სარკმელი. ჩრდილოეთით და სამხრეთით თითო სწორკუთხა ნიშაა. აბსიდა დარბაზისაგან გამოყოფილია მხრებით. ჩრდილოეთი ნავის აბსიდა სწორკუთხაა. ნა-ვები ორ არათანაბარ მონაკვეთად იყოფა. შიდა სივრცე მაღალი, ღია თაღების საშუა-ლებით სამ ნავად იყოფა. თაღები კუთხის პილასტრებს და თავისუფლად მდგარ მა-სიურ სვეტებს ეყრდნობა. ნავებში მოთავსებულია სამკვეთლო და სადიაკვნე. სამხრე-თი ნავი აღმოსავლეთით ნალისებრი აბსიდით სრულდებოდა. შემორჩენილია მისი მცირე ნაწილი.
არქიტრავული შესასვლელი დასავლეთიდანაა. ეკლესიაში მიწის დონე ძლიერ აწე-ულია.
დასავლეთ ფასადის ზედა წყობაში ჩაყოლებულია რელიეფური ჯვარი.
ეკლესიის კამარა და კონქი ჩამოქცეულია. ფასადები თითქმის პერანგშემოცლი-ლია. კედლები დეფორმირებულია. თაღები და სარკმლები დაზიანებულია. კედლებზე მოდებულია მცენარეები.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ. 234-235
გორის მუნიციპალიტეტის ტაძრები
ანა ნიკოლ სმითი

ანა ნიკოლ სმითი (დაბადებით ვიკი ლინ ჰოგანი; დ. 28 ნოემბერი, 1967, ჰიუსტონი, აშშ — გ. 8 თებერვალი, 2007, ჰოლივუდი, აშშ) — ამერიკელი მოდელი, მსახიობი და სელებრითი. ანა ნიკოლ სმითმა თავდაპირველად პოპულარობა მოიპოვა როგორც ჟურნალ „Playboy“-ს გოგონამ.
ბიოგრაფია
ვიკი ლინ ჰოგანი დაიბადა 1967 წლის 28 ნოემბერს, ტეხასის შტატის ქალაქ ჰიუსტონში, მამამისის, მუშის — დონალდ იუჯინ ჰოგანისა და დედამისის, ოფიცრის — ვირჯი ტაბერსის ოჯახში. მომავალი ვარსკვლავის მშობლები ბაშვის დაბადებიდან მალევე გაშორდნენ ერთმანეთს. ნიკოლ სმითი აღზარდა დეიდამ. კარიერა დაიწყო 20 წლის ასაკში როგორც მოდელმა. 1993 წელს გახდა ჟურნალ პლეიბოის გოგონა. ანა ნიკოლს სმითი სამჯერ იყო დაქორწინებული. ჰყავდა ორი შვილი. ცხოვრების უკანასკნელი წლები გაატარა ბაჰამის კუნძულებზე.
ნიკოლ სმითის პირველი მეუღლე იყო ბილი სმითი, რომელთანაც ქორწინებაში იმყოფებოდა 1985—1993 წლებში. წყვილმა ერთმანეთი გაიცნო რესტორანში, სადაც ბილი მზარეულად მუშაობდა. დაქორწინდნენ 1985 წლის 4 აპრილს. წყვილს შვილი შეეძინა. 1994 წელს ანა ნიკოლ სმითი დაქორწინდა ჯეიმზ ჰოვარდ მარშალზე, რომელიც მალევე გარდაიცვალა. ნიკოლ სმითის მესამე მეუღლე იყო პროფესიით ადვოკატი ჰოვარდ სტერნი. დაქორწინდნენ 2006 წლის 26 სექტემბერს. ქორწინებიდან ხუთი თვის შემდეგ ანა ნიკოლ სმითი გარდაიცვალა.
გარდაცვალება
ანა ნიკოლ სმითი გარდაიცვალა 2007 წლის 8 თებერვალს. ღამით ფლორიდის ერთ-ერთ სასტუმროში იგი უგონო მდგომარეობაში იპოვეს. ნიკოლ სმითის თაცვის მუშაკმა ცნობილ მოდელსა და მსახიობს ხელოვნური სუნთქვა ჩაუტარა, თუმცა უშედეგოდ. ნიკოლ სმითი იმთავითვე საავადმყოფოში წაიყვანეს, სადაც დაახლოებით ნახევარი საათის შემდეგ უგონო მდგომარეობაში გარდაიცვალა.
ფილმოგრაფია
რესურსები ინტერნეტში
ანა ნიკოლ სმითი – ოფიციალური საიტი
ანა ნიკოლ სმითი პლეიბოის საიტზე
ანა ნიკოლ სმითი საიტზე people.com
ანა ნიკოლ სმითი - Find A Grave
ანა ნიკოლ სმითი
ანა ნიკოლ სმითის შესახებ
სქოლიო
ამერიკელი მსახიობები
ამერიკელი მოდელები
დაბადებული 28 ნოემბერი
დაბადებული 1967
გარდაცვლილი 8 თებერვალი
გარდაცვლილი 2007
XX საუკუნის ამერიკელი ქალი მსახიობები
ხეპელასიოს რაიონი

ხეპელასიოს რაიონი — რაიონი პერუში, სან-მარტინის რეგიონის მოიობამბის პროვინციაში. მდებარეობს ზღვის დონიდან 1 040 მეტრზე. 2007 წლის მონაცემებით, მოსახლეობა 16 723 ადამიანს შეადგენდა, სიმჭიდროვე 46 ადამიანი კმ²-ზე. ფართობი 360.03 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
სან-მარტინის რეგიონის რაიონები
მოიობამბის პროვინციის რაიონები
მისანდეი

მისანდეი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ნატალი ემანუელმა.
მისანდეი იყო პოლიგლოტი მონა ნაათის კუნძულებიდან, რომელიც ასტაპორში კრაზნის მო ნაკლოზს ემსახურებოდა, სანამ ის არ გაათავისუფლა დეინერის ტარგარიენმა, მას შემდეგ დედოფალს ის სიკვდილამდე ემსახურებოდა და მისი ერთ-ერთი ყველაზე სანდო მრჩეველი იყო.
ბიოგრაფია
მისანდეი დაიბადა ნაათის კუნძულებზე რომელიც ზაფხულის ზღვაში მდებარეობს. იგი ახალგაზრდა ასაკში დაიმონეს და წაიყვანეს მონათა ყურეში ესოსში, სადაც ის გაზარდეს როგორც თარჯიმანი და ემსახურებოდა კრაზნის მო ნალოზს, ასტაპორის ერთ-ერთ ყველაზე მდიდარ ოსტატს.
მისანდეი ლაპარაკობს 19 ენაზე მაღალ ვალირიულის ჩათვლით და ასევე ერკვევა მკვდარ ენებშიც.
ტელეადაპტაცია
მისანდეის როლი შეასრულა ინგლისელმა მსახიობმა ნატალი ემანუელმა. მსახიობს და მის პერსონაჟს ბევრი გულშემატკივარი ყავდა, რომლებსაც მოგვიანებით უარყოფითი რეაქცია ჰქონდათ სერიალში მის სიკვდილზე. მან ერთ-ერთ ინტერვიუში გაამახვილა ყურადღება მისანდეისა და რუხი ჭიის რომანზე, უწოდა მას „საყვარელი“ და თქვა რომ ნასიამოვნები იყო მის კოლეგასთან ჯეიკობ ანდერსონთან მუშაობით.
რესურსები ინტერნეტში
მისანდეი
ნატალი ემანუელის ინტერვიუ
სქოლიო
სატახტოთა თამაში
ყინულისა და ცეცხლის სიმღერის პერსონაჟები
BC MIA Academy

BC MIA Academy is a professional basketball club based in Tbilisi, that plays in the Georgian Superliga. The club is affiliated to the Georgian Ministry of Internal Affairs, and plays its home games in the Tbilisi Sports Palace.
History
BC MIA Academy was founded in 2008, intending to provide MIA employees with an opportunity to play basketball at a professional level. However, funding was gradually increased during the following seasons, allowing the club to acquire more experienced Georgian players, as well as foreign imports, and to set themselves more ambitious targets. Success failed to materialise initially, with the club failing to advance beyond the quarterfinal stage in the championship play-offs, or to win any other domestic tournaments until the 2012/2013 season. In that season, however, MIA Academy managed to win the domestic double of Georgian Superleague and the Georgian Cup. A reduction in funding led to the departure of foreign players, as well as the title-winning head coach Giorgos Ketselidis, with the club going into the following season with a young all-Georgian side.
Current roster
References
External links
Eurobasket.com Team Profile
Superleague.ge Team Profile
Basketball teams in Georgia (country)
Kürdlər, Agdam

Kürdlər, Agdam
Kürdlər (also, Kurdlar and Kurtlar) is a village in the Agdam District of Azerbaijan.
Notable natives
Aliabbas Isgandarov — National Hero of Azerbaijan.
References
Populated places in Aghdam District
თევზები

თევზები — წყლის ხერხემლიანი ცხოველები, რომლებსაც არ აქვთ სხეულის მუდმივი ტემპერატურა. თევზების ზომა-წონა განსხვავებულია: პანდაკის სიგრძე 7,5 მმ-ს აღწევს, ხოლო ვეშაპისებრი ზვიგენისა 15-20 მ-ს. თევზების უმრავლესობას თითისტარისებრი სხეული აქვს, ზოგს — გვერდებიდან (კამბალა) ან ზურგ-მუცლისაკენ (სკაროსი) გაბრტყელებული, გველივით (გველთევზა) წაგრძელებული ან ნემსივით (ზღვის ნემსთევზა) წაწვრილებული, ზოგი ბურთისებრი (ზღარბთევზა) ან თასმისებრია (ქაშაყთმეფე).
თევზების სხეული სიმეტრიულია, გარდა კამბალასი, რომელსაც ორივე თვალი ცალ მხარეს აქვს. სხეული დაფარულია ქერცლით. ზღარბთევზას სხეული შემოსილია გრძელი ქიცვებით, ზუთხისნაირთა სხეულზე 5 მწკრივადაა განლაგებული ძვლოვანი ბალთები. ლოქოსა და სხვათა სხეული ტიტველია. თევზების კანი დიდი რაოდენობით შეიცავს ლორწოს გამომყოფ ერთუჯრედიან ჯირკვლებს. ღრმა ზღვის თევზების უმრავლესობას მანათობელი ორგანოები აქვს. თევზების შეფერილობა კანის ნაირგვარ პიგმენტებზეა დამოკიდებული. ჩვეულებრივ, მათი ზურგის მხარე უფრო მუქია, ვიდრე მუცლისა.
თევზების კუნთოვანი სისტემა საკმაოდ დიფერენცირებულია და მასთან დაკავშირებულია ზოგი თევზის ელექტრული ორგანოები, ხოლო უმრავლესობის — ძვლოვანი. ზვიგენების უმეტესებას და ზუთხისებრ თევზებს დაუნაწევრებელი ქორდა აქვთ.
თევზების ჯგუფი დიდი მრავალფეროვნებით გამოირჩევა. მსოფლიოში თევზების დაახლოებით 34 300 სახეობაა აღწერილი, თუმცა ყოველწლიურად კვლავ ხდება 250-მდე ახალი სახეობის აღმოჩენა. მიუხედავად იმისა, რომ მსოფლიო ოკეანეებში წყლის მოცულობა 10 000-ჯერ აღემატება მსოფლიოს მტკნარ წყლებს, მასში თევზების სახეობათა 58% ბინადრობს, მტკნარ წყლებში თევზთა სახეობების 41%-ია, ხოლო 1% ანადრომულ ცხოვრების წესს ეწევა, რაც ოკეანის მარილიანი წლებიდან მტკნარი წყლებისკენ, ან პირიქით მუდმივ მიგრაციას გულისხმობს.
საქართველოს მტკნარ წყლებში გავრცელებულია თევზების 80-ზე მეტი სახეობა, რომელთა შორის ბევრი ენდემურია. მაგალითად, მტკვრის აუზში გავრცელებული 12 სახეობის თევზიდან, 9 მტკვრისა და მისი შენაკადების ენდემს წარმოადგენს. მათ შორის აღსანიშნავია მტკვრის წვერა (Barbus lacerta), მურწა (Barbus mursa), ჭანარი (Barbus capito) და სხვ. შავი ზღვის აუზის თევზებიდან 6 სახეობა ენდემურია; გარდა ამისა, აქ გავრცელებულია ზუთხისებრთა ოჯახის 5 სახეობა, რომელთა შორისაა გაქრობის პირას მყოფი ატლანტური ზუთხი (Acipenser sturio). გარდა ადგილობრივი სახეობებისა, საქართველოში გვხვდება 9 ინტროდუცირებული სახეობა, მათ შორის ყველაზე ფართოდ გავრცელებულია კარჩხანა (Carasius carasius).
იხილეთ აგრეთვე
იქთიოლოგია
ლიტერატურა
Helfman G, Collette BB, Facey DH and Bowen BW (2009) The Diversity of Fishes: Biology, Evolution, and Ecology Wiley-Blackwell. ISBN 978-1-4051-2494-2
Moyle, PB and Cech, JJ (2003) Fishes, An Introduction to Ichthyology. 5th Ed, Benjamin Cummings. ISBN 978-0-13-100847-2
Cohen, DM (1970). "How many recent fishes are there?". Proceedings of the California Academy of Sciences. 38 (17): 341–346.
რესურსები ინტერნეტში
ANGFA
Fischinfos.de
FishBase online
საქართველოს ფაუნის მოკლე მიმოხილვა
იქთიოლოგია
Eliseu Martins

Eliseu Martins is a municipality in the state of Piauí in the Northeast region of Brazil.
See also
List of municipalities in Piauí
References
Municipalities in Piauí
კონსტანტინე ლორთქიფანიძე

კონსტანტინე ლორთქიფანიძე
კონსტანტინე ალექსანდრეს ძე ლორთქიფანიძე (დ. 7 იანვარი, 1905, დიდი ჯიხაიში, ახლანდელი სამტრედიის მუნიციპალიტეტი — გ. 30 ივლისი, 1986, თბილისი) — ქართველი მწერალი.
ბიოგრაფია
ქუთაისის პირველი ტექნიკუმის დამთავრებისთანავე ჩაება ლიტერატურულ ცხოვრებაში. იყო ქუთაისში პროლეტარ მწერალთა კავშირის დამაარსებელი ჯგუფის ერთ-ერთი აქტიური წევრი.
ლიტერატურაში კ. ლორთქიფანიძე ლექსებით შემოვიდა. 1926 წლიდან, ზედიზედ აქვეყნებს კრებულებს: „პირველის შემდეგ“, „ღიმილი“, „ახალი ლექსები“, „ერთი მათგანი“, „მუშა გამომგონებელი“, პოემა „სტენკა რაზინი“ და სხვა. მალე ნიჭიერი პოეტი პროზაში პოულობს თავის მოწოდებას. პირველი საყურადღებო მოთხრობების გამოქვეყნების შემდეგ კ. ლორთქიფანიძემ 1931 წელს დაწერა დიდი რომანი „ძირს სიმინდის რესპუბლიკა“, რომელიც გადაამუშავა და 1951 წელს გამოსცა „კოლხეთის ცისკარის“ სახელწოდებით. იგი სამართლიანადაა მიჩნეული კლასიკურ საბჭოთა რომანად და ქართული საბჭოთა პროზის ერთ-ერთ საეტაპო ნაწრმოებადაა აღიარებული. „კოლხეთის ცისკარი“ ითარგმნა მრავალ ენაზე, მას მაღალი შეფასება მისცა კრიტიკამ.
კონსტანტინე ლორთქიფანიძე ერთ-ერთი პირველი იყო ვინც გამოეხმაურა მაქსიმ გორკის მოწოდებას — გაეფართოებინათ მოძმე ხალხებს შორის ლიტერატურული კონტაქტები, რასაც მოჰყვა მწერლის შესანიშნავი ციკლი „უკვდავება, ანუ ბელორუსული მოთხრობები“. სამამულო ომის პერიოდში ის ფრონტიდან გაზეთ ქკომუნისტში აქვეყნებდა ფრონტულ კორესპოდენციებს. მწერლის ფრონტული ნარკვევები თუ სამამულო ომის თემაზე დაწერილი მოთხრობები ქვეყნდებოდა მაშინაც, როცა 70-იან წლებში რესპუბლიკაში შეიცვალა პოლიტიკური ვითარება და ამას მოჰყვა გარკვეული ეკონომიკური ექსპერიმენტები. აქაც მწერალი უშუალოდ ჩაერთო ცხოვრების პროცესში და არაერთი პუბლიცისტური თუ დოკუმენტურ-მხატვრული ნაწარმოებით წარუდგა მკითხველს — „რა მოხდა აბაშაში?“, „მთას დაუბრუნდა მთიელი“, „ოქროს მტევანი“ და სხვა.
კონსტანტინე ლორთქიფანიძეს ეკუთვნის აგრეთვე კონოსცენარები „მეგობრობა“, „ჩრდილი გზაზე“, „შეწყვეტილი სიმღერა“.
აღსანიშნავია მისი საზოგადოებრივი საქმიანობა. იგი იყო ჟურნალების „ლიტერატურნაია გრუზიას“, „ცისკრის“ და ქუთაისში გამომავალ „განთიადის“ რედაქტორი, გამომცემლობა „ნაკადულის“ დირექტორი. 1967 წლიდან სსრკ მწერალთა კავშირის გამგეობის წევრი. იყო სოციალისტური შრომის გმირი, მინიჭებული ჰქონდა შოთა რუსთაველის პრემია, ა. ფადეევის პრემია. დაჯილდოვებული იყო 2 ლენინის ორდენით, 3 შრომის წითელი დროშის ორდენით, 2 წითელი დროშის ორდენით, „საპატიო ნიშნის“ ორდენებითა და მედლებით.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 241, თბ., 1994
რესურსები ინტერნეტში
საქართველოს პარლამენტის ეროვნული ბიბლიოთეკა
დაბადებული 1905
გარდაცვლილი 1986
დიდუბის პანთეონში დაკრძალულები
ქართველი მწერლები
შოთა რუსთაველის სახელობის პრემიის ლაურეატები